روضہ مبارک حضرت عباس علیہ السلام کی جانب سے؛

تفسیر اور قرآنی احکامات کی نشر و اشاعت کے لیے دار القرآن کھرلے گئے

قرآن مجید کی تلاوت و تفسیر اور قرآنی احکامات کی نشرواشاعت کے لیے روضہ مبارک حضرت عباس علیہ السلام کے قرآن انسٹی ٹیوٹ نے عراق کے تمام شہروں شاخیں کھولنے کے ساتھ ساتھ ملک سے باہر بھی اس مشن کو آگے بڑھانے کا سلسلہ جاری ہے۔

خبر کا کوڈ: ۴۲۸۹۴۸

تاریخ: ۱۱ مهر ۲۰۱۷ - ۱۲:۵۶

رسا نیوز ایجنسی کی رپورٹ کے مطابق اہل بیت اطہار علیھم السلام کی تعلیمات کی روشنی میں قرآن مجید کی تلاوت و تفسیر اور قرآنی احکامات کی نشرواشاعت کے لیے روضہ مبارک حضرت عباس علیہ السلام کے قرآن انسٹی ٹیوٹ نے نا صرف عراق کے تمام شہروں میں اپنی شاخیں کھولی ہیں بلکہ ملک سے باہر بھی اس مشن کو آگے بڑھانے کا سلسلہ جاری ہے۔

اسی سلسلہ کی ایک کَڑی کے طور پر قرآن انسٹی ٹیوٹ نے برطانیہ کے دارالحکومت لندن میں قائم شاخ کی طرف سے قرآنی تعلیمات اور تلاوت قرآن کے قواعد و ضوابط پر مشتمل ایک کورس کروایا گیا کہ جس میں بچوں نوجوانوں اور مومنین کی بڑی تعداد نے شرکت کی۔

ابتدائی تقریب میں روضہ مبارک حضرت عباس علیہ السلام کی نمائندگی کرتے ہوئے شیخ ضیاء الدین زبیدی نے خطاب کرتے ہوئے کہا کہ اس قرآنی کورس کو کروانے کا مقصد مومنین اور خاص طور پر نئی نسل کو قرآنی تعلیمات کے زیور سے آراستہ کرنا اور انہیں قرآن مجید کی تلاوت کے صحیح قواعد و ضوابط سکھانا ہے۔

اس کورس کے اختتام پہ شرکاء میں اعزازی سندیں اور انعامات بھی تقسیم کیے گئے اور قرآن انسٹی ٹیوٹ کی طرف سے برطانیہ میں اس طرح کے کورسز اور قرآنی محافل کے مسلسل انعقاد کے عزم کا اعادہ کیا گیا۔/۹۸۹/ف۹۴۰/